stanford-oval/wikipedia huggingface dataset:
Tonsuuri

Martti Luther munkkina
Tonsuuri on joidenkin kristillisten kirkkokuntien piirissä harjoitettu tapa ajella papistolta hiukset. Se kuvaa hengenmiesten luopumista maallisesta kunniasta ja muodin noudattamisesta. Roomalainen tonsuuri, jossa päälaki on ajeltu paljaaksi, kuvaa myös Kristuksen orjantappurakruunua.
Se oli 400-luvulta alkaen erottamassa pappeja maallikoista. 600- ja 700-luvulla tunnettiin kolme eri tonsuurin muotoa:
Itäistä tonsuuria eli Paavalin tonsuuria pidetään Paavalin alkuunpanemana, ja siinä ajellaan koko pää.
Kelttiläisessä tonsuurissa ajeltiin pään etuosa korvasta korvaan, mutta takana hiukset saivat kasvaa vapaasti.
Roomalaisessa tonsuurissa, joka oli käytössä länsimaissa, ajellaan vain päälaki siten, että päätä ympäröi hiusten muodostama rengas. Tämän tonsuurin, Pietarin tonsuuri eli seppeltonsuurin, väitetään saaneen alkunsa apostoli Pietarista, ja se oli katolisen kirkon käytäntö, kunnes pakollinen tonsuuri hylättiin vuonna 1972. Katolisen papiston yhäkin käyttämä pieni kalotti, zucchetto, on alun perin suunniteltu paljaan päälaen lämmittämiseksi.
Nykyään tonsuurista on luovuttu, mutta jotkut kristityt harjoittavat yhä symbolista tonsuuria. Siinä esimerkiksi kastettavan tai papiksi vihittävän päästä leikataan hiustupsuja, joiden kuitenkin sallitaan kasvaa takaisin. Jotkut perinteitä kunnioittavat katolilaiset noudattavat yhä tonsuuria.
Tonsuuri ortodoksisessa kirkossa

Nykyisin ortodoksisessa kirkossa toimitetaan kolmenlaista tonsuuria. Jokaiselta kastettavalta maallikolta leikataan hiuksia kasteen jälkeen. Tämä symboloi vihkimistä kuninkaallisen pappeuteen. Pappeuden mysteeriossa alimpaan pappeuteen vihittävältä lukijalta leikataan hiuksia symboloimaan hierarkkiseen pappeuteen vihkimistä. Myös jokaiselta munkiksi ja nunnaksi vihittävältä leikataan hiuksia.[lähde? ]
Aiheesta muualla

Kuvia tai muita tiedostoja aiheesta Tonsuuri Wikimedia Commonsissa
Tiejyrä

Hamm 3307 tiejyrä.
Jyrä on maan tiivistämiseen rakennustyössä tarkoitettu kone.
Jyrätyypit

Varhaiset tiejyrät olivat höyrykäyttöisiä, mutta nykyisin omalla koneella liikkuvat jyrät ovat miltei yksinomaan dieselkäyttöisiä. Ensimmäisen moottorijyrän kehitti Hans Hamm vuonna 1911. Jyriä on monenlaisia. Niiden tärkein osa on pyörinä toimiva raskas sylinterinmuotoinen tela eli valssi, joita on yhdestä kolmeen kappaletta. Hinattavissa jyrissä on yleensä vain yksi valssi, suuremmissa omalla koneella liikkuvissa on kahdesta kolmeen.
Tandem-jyrissä on kaksi vetävää valssia. Tandem-jyrä keksittiin vuonna 1953. Jyrän klassinen muoto on kolmivalssijyrä, jossa on takana kaksi kapeampaa ja edessä yksi leveä valssi. Valssit voivat olla onttoja ja vesitäytteisiä, jolloin jyrän painoa voidaan säädellä lisäämällä ja vähentämällä vesimäärää.
Täryjyrän avulla voidaan tiivistää jyrättävää ainesta epäkeskokoneiston tuottamaa tärinää käyttäen enemmän kuin pelkällä jyrän painolla ja liikkeellä. Kun tandem-jyrän kummassakin valssissa on oma täry, puhutaan tandem-täryjyrästä.
Käyttö

Jyrä on tärkeä työkone teiden rakentamisessa ja korjauksessa ja muissakin maaperän pohja- ja päällysrakenteen tiivistämiskohteissa. Jyriä ei ole yleensä rekisteröity, koska ne on pääsääntöisesti tarkoitettu rajatuille työmaa-alueille. Siirrot tehdään kuorma-autoilla tai laveteilla. Pienempiä jyriä voidaan myös hinata lyhyitä siirtomatkoja.
Topi Niemelä

| Topi Niemelä |
| --- | --- |
 Topi Niemelä alle 20-vuotiaiden MM-finaaliottelussa Kanadaa vastaan vuonna 2022.
Henkilötiedot
Syntynyt: 25. maaliskuuta 2002 (ikä 22) Oulu, Suomi
Kansalaisuus:   Suomi
Jääkiekkoilija
Lempinimi:  Topsukka
Pelipaikka:  puolustaja
Maila:  oikea
Pituus:  183 cm
Paino:  82 kg
Seura
Seura (P):  Toronto Maple Leafs
Sarja:  NHL
Nyk. seura:  Toronto Marlies (AHL)
Pelinumero:  47
Pelaajaura
Pääsarjaura:  2019–
Aik. seurat:  Kärpät (SML)
NHL-varaus:  64. varaus, 2020 Toronto Maple Leafs
Topi Juha Valtteri Niemelä (s. 25. maaliskuuta 2002 Oulu) on suomalainen jääkiekkopuolustaja, joka pelaa NHL-seura Toronto Maple Leafsin organisaatiossa. Hän pelaa pääasiassa AHL-joukkue Toronto Marliesissa. Niemelä laukoo oikealta.
Ura > Maajoukkueura

| Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Hopeaa | Kanada 2022 | jääkiekko |  |
|  Pronssia | Kanada 2021 | jääkiekko |  |
Niemelä pelasi alle 20-vuotiaiden MM-kilpailuissa vuosina 2021 ja 2022, joista jälkimmäinen turnaus päättyi hopeaan ja ensimmäinen turnaus pronssiin. Hän oli vuoden 2021 turnauksessa tehoilla 2+6=8 Suomen paras syöttäjä ja toiseksi paras pistemies Anton Lundellin jälkeen. Niemelä voitti koko turnauksen puolustajien piste- ja syöttöpörssin sekä jakoi puolustajien maalipörssin voiton Kanadan Kaiden Guhlen ja Yhdysvaltain Drew Hellesonin kanssa. Hänet palkittiin koko turnauksen parhaana puolustajana. Vuoden 2022 turnauksessa Niemelä toimi Suomen varakapteenina. Hän oli nimettynä Suomen MM-kisaehdokkaaksi myös vuoden 2020 turnaukseen, mutta Niemelä kuitenkin putosi lopullisesta kisajoukkueesta.
Niemelä pelasi myös alle 18-vuotiaiden MM-kilpailuissa vuonna 2019 sekä Hlinka Gretzky Cupissa vuonna 2019. Hän pelasi myös World U-17 Hockey Challengessa vuonna 2018, jolloin Niemelä voitti hopeaa. Yhteensä hän on pelannut 39 nuorten ja 48 poikien maaottelua.
Suomen A-maajoukkueessa Niemelä on pelannut kaksi ottelua ilman tehopisteitä. Hän teki A-maajoukkudebyyttinsä Swiss Ice Hockey Gamesin Helsingin jäähallissa 15. joulukuuta 2022 pelatussa avausottelussa Tšekkiä vastaan. Hänet merkittiin Suomen kakkospuolustajapariin Niemelälle Kärpistä tutun Atte Ohtamaan viereen.
Pelityyli

Draftin Europe-sivuston mukaan Niemelä on hyökkäävä puolustaja, joka ei epäröi käyttää laukaustaan, kun hän saa siihen mahdollisuuden. Niemelän tuli kuitenkin rajoittaa suunnanmuutoksia karvauksissa.
Kärppien ja Suomen alle 20-vuotiaiden maajoukkueen apuvalmentaja Ville Mäntymaa kertoi joulukuussa 2021 Yle Urheilun haastelussa Niemelällä olevan kyky pelata pää ylhäällä ja hän on viivassa sulavaliikkeinen. Mäntymaan mukaan Niemelän laukaus on kehittynyt viime vuosina, ja hänellä on nykyään myös laukaisu-uhkaa, eikä ole pelkästään syöttelijä viivassa. Niemelä on monipuolinen viivapelaaja, mutta hänen laukauksensa on edelleen selvä kehityskohde. Niemelä on maininnut esikuvakseen Erik Karlssonin. Mäntymaan mukaan Niemelällä on samanlaisia kiekollisia taitoja kuin Karlssonilla ja hänellä on potentiaalia olla jossain vaiheessa hänentasoinen pelaaja. Mäntymaa kertoi haastattelussa toivovansa kuitenkin, että Niemelä muistaa kokonaisvaltaisen pelaamisen ja peruspakin tehtävät, eikä mieti pelkästään kiekollisia suorituksia. Mäntymaa mukaan hänen syyskautensa 2021–2022 oli nousujohteinen. Mäntymaan mukaan Niemelä ei aloittanut missään nimessä kokonaisvaltaisesti niin hyvin, mutta hän on koko ajan pystynyt nostamaan tasoaan ja ymmärtänyt kokonaisvaltaisen pelaamisen merkityksen sekä saanut sitä kautta onnistumisia myös tehopisteiden valossa. Mäntymaan mukaan Niemelä on edellistä kautta vuoden valmiimpi, henkisesti kypsempi ja ottanut fyysisestikin seuraavan askeleen.
Kärppien entisen päävalmentaja Mikko Mannerin mukaan Niemelällä ei mene sormi suuhun kiekon kanssa, hän kamppailee kovaa ja menee tilanteisiin aina lujaa. Manner on verrannut Niemelää Markus Nutivaaraan. Niemelä on itse maininnut esikuvakseen Erik Karlssonin sekä kertonut myöhemmin seuranneensa myös Miro Heiskasen ja Cale Makarin pelityyliä.
Muuta

Niemelän isä Tapio pelasi Kärpissä hyökkääjänä alempia sarjoja 1990-luvulla.
Tuulikki Karhu

| Tuulikki Karhu> Henkilötiedot |
| --- | --- |
Koko nimi:  Tuulikki Maria Kaipiainen
Syntynyt: 21. helmikuuta 1920 Kotka
Kuollut: 14. tammikuuta 2014 (93 vuotta)
Ammatti:  näyttelijä
Aiheesta muualla
IMDb
Tuulikki Maria Karhu (o.s. Kaipiainen, 21. helmikuuta 1920 Kotka – 14. tammikuuta 2014) oli suomalainen näyttelijä. Hän teki useita operettien pääosia.
Ura

Karhun vanhemmat olivat mittariasentaja Lauri Kaipiainen ja Tilda Leppänen. Oppikoulun jälkeen hän opiskeli laulua muun muassa Lea Piltin ja Jorma Huttusen johdolla. Karhu työskenteli näyttelijänä Lohjan Työväen Teatterissa 1951–1959, Imatran teatterissa 1961–1965 ja Kuusankosken Teatterissa 1965 alkaen.
Karhu teki lukuisia operettien päärooleja (Ilonen leski, Rose-Marie, Erämaan laulu). Hänen puheroolejaan olivat muun muassa Kristiina (Gabriel, tule takaisin), Riikka (Savu-uhri), Anu (Anu ja Mikko), Alina (Täällä Pohjantähden alla) ja Colombe (Volpone).
Tuulikki Kaipiainen avioitui näyttelijä Viljo Karhun kanssa 1938. Pariskunnalle syntyi neljä lasta vuosina 1939–1947.
The Gathering (albumi)

| The Gathering Testament |
| --- | --- | --- |

Studioalbumin tiedot
 Julkaistu: 1999
 Tuottaja(t): Eric Peterson & Chuck Billy
 Tyylilaji: thrash metal, death metal
 Kesto: 46.06
 Levy-yhtiö: Spitfire, Prosthetic
Testamentin muut julkaisut
| Signs of Chaos: The Best of Testament 1997 | The Gathering 1999 | The Very Best of Testament 2001 |
The Gathering on thrash metal -yhtye Testamentin julkaisema studioalbumi vuodelta 1999.
Kappalelista

D.N.R. (Do Not Resuscitate) – 3.34
Down for Life – 3.23
Eyes of Wrath – 5.26
True Believer – 3.36
Three Days in Darkness – 4.41
Legions of the Dead – 2.37
Careful What You Wish For – 3.30
Riding the Snake – 4.13
Allegiance – 2.37
Sewn Shut Eyes – 4.15
Fall of Sipledome – 4.48
Hammer of the Gods – 3.11 (bonuskappale)
Kokoonpano

Chuck Billy – laulu
James Murphy – soolokitara
Eric Peterson – rytmikitara
Steve DiGiorgio – basso
Dave Lombardo – rummut
Aiheesta muualla

The Gathering (albumi) Discogsissa. (englanniksi)
Albumi The Gathering (albumi) Encyclopaedia Metallum -sivustolla (englanniksi)
Tontut. Hämmästyttävät matkat

| Tontut>  Hämmästyttävät matkat.The Gnomes: Amazing Journeys |
| --- | --- |
Ohjaaja:  C.B. Boyd
Valmistustiedot
Valmistusmaa:  Espanja
Ensi-ilta:  1997
Edeltäjä:  Taavi-tontun maailma
Seuraaja:  Tontut: Seikkailut lumessa
Aiheesta muualla
Elonet
Infobox OKNimi-testi OK: 
Tontut. Hämmästyttävät matkat (tai Tontut: Tonttujen ikimuistoiset matkat, engl. The Gnomes. Amazing Journeys) on Tontut-animaatiosarjan jaksoista koostettu elokuva, joka julkaistiin kotivideotallenteille vuonna 1997. Elokuvan ohjasi C.B. Boyd.
Elokuva ja sarja perustuvat Wil Huygenin kirjoittamiin Suuri tonttukirja ja Tonttujen kutsu kirjoihin.
Juoni

Päähenkilöinä toimivat tuomaritonttu Klaus ja hänen apulaisensa Danny. He kiertävät ympäri maailmaa sovittamassa ongelmia, kulkien Henri-joutsenella. Tonttujen pahimpia vastustajia ovat peikot, jotka aiheuttavat usein harmia ja kiusaa kaikille metsän eläimille ja olennoille.
Suomenkielinen tuotanto

Ohjaus: Saara Laiho

Tunnuslaulu: Tomi Koponen

Suomennos: Juha Westerlund
| 0 | 1 | 2 |
| --- | --- | --- |
|  Tom Pöysti  | … |  Klaus ja Jörö   |
|  Petteri Summanen  | … |  Danny ja Mörö   |
|  Emilia Pokkinen  | … |  Roosa   |
|  Vesa Mäkelä  | … |  Mölli   |
|  Ari-Matti Hedman  | … |  Lörö   |
|  Rauno Ahonen  | … |  Hörö   |
|  Kaija Kiiski  | … |  Linda   |
|  Titta Jokinen  | … |     |
Tuliotsa-amatsoni

| Tuliotsa-amatsoni |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Papukaijalinnut Psittaciformes
Heimo::  Papukaijat Psittacidae
Suku::  Amatsonit Amazona
Laji::  rhodocorytha
Kaksiosainen nimi
 Amazona rhodocorytha  (Salvadori), 1890 
Katso myös
   Tuliotsa-amatsoni Wikispeciesissä   Tuliotsa-amatsoni Commonsissa 
Infobox OKNimi-testi OKIUCN-testi OK: 
Tuliotsa-amatsoni (Amazona rhodocorytha) on Brasilian kotoperäinen papukaija. Sen elinympäristö ulottuu Alagoasista ja Bahian eteläosista Rio de Janeiroon ja São Pauloon. Lajin holotyypin kuvaili Tommaso Salvadori Brasiliasta 1890.
Tuliokakrotti

| Tuliokakrotti |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Krottikalat Lophiiformes
Heimo::  Okakrotit Brachionichthyidae
Suku::  Thymichthys
Laji::  politus
Kaksiosainen nimi
 Thymichthys politus  (Richardson, 1844) 
Infobox OKVirheellinen NIMI-arvoIUCN-testi OK: 
Tuliokakrotti (Thymichthys politus) on okakrottien heimoon kuuluva krottikalalaji. 
Se kasvaa noin 9 cm pitkäksi.
Tuliokakrotista on kaksi värimuotoa: kirkkaanpunainen ja kellertävä.
Tuliokakrotti on äärimmäisen uhanalainen. Sen harvinaistumisen kaikkia syitä ei ole selvitetty, mutta ainakin siihen on vaikuttanut elinympäristön huononeminen, sopivien kutualustojen väheneminen ja veden saastuminen.
Tulipalokärki

| Tulipalokärki |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Tikkalinnut Piciformes
Heimo::  Tikat Picidae
Suku::  Palokärjet Dryocopus
Laji::  galeatus
Kaksiosainen nimi
 Dryocopus galeatus  (Temminck, 1822) 

Katso myös
   Tulipalokärki Wikispeciesissä   Tulipalokärki Commonsissa 
Infobox OKNimi-testi OKIUCN-testi OK: 
Tulipalokärki (Dryocopus galeatus) on eteläamerikkalainen tikka. Sen esiintymisalue käsittää mantereen keskiosia Paraguaysta Argentiinan koillisosaan ja kaakkoiseen Brasiliaan. Coenraad Jacob Temminck kuvaili lajin holotyypin Brasiliasta vuonna 1822.
Tulipalokärjen yläselkä ja siivet ovat mustat ja alaselkä vaalea. Päälaella on kirkkaanpunainen pysty töyhtö, ja koiraalla on lisäksi punainen viiksijuova. Linnun elinympäristöä ovat vanhat korkeat metsät ja satunnaisesti bambutiheiköt. Lajin ravintoa ovat hyönteisten toukat. Tulipalokärkikantaa uhkaa elinympäristön häviäminen.
Tuulikki-Vampulan lentokenttä

Tuulikki-Vampulan lentokenttä on entisessä Vampulan kunnassa Huittisissa sijaitseva yksityinen lentokenttä. Vuonna 2001 valmistuneen lentokentän on rakennuttanut kauppaneuvos Leevi K. Laitinen. Se on nimetty hänen Tuulikki-vaimonsa mukaan. Lentokenttä sijaitsee noin 20 kilometriä Huittisten keskustaajamasta Lauttakylästa lounaaseen. Vampulan entiseen kuntakeskukseen on matkaa viisi kilometriä.
Historia

Lentokenttä valmistui vuonna 2001. Aluksi kiitotie oli vain 700 m pitkä, mutta sitä pidennettiin vuonna 2006. Kiitotien yövalaistus otettiin käyttöön vuonna 2010.
Tulio Botero Salazar

Tulio Botero Salazar
Tulio Botero Salazar (9. maaliskuuta 1904 – 1. maaliskuuta 1981) oli kolumbialainen roomalaiskatolinen arkkipiispa. Hänet vihittiin lasaristien papiksi 19. joulukuuta 1931 ja nimitettiin Cartagenan arkkihiippakunnan vihkipiispaksi sekä Maridan titulaaripiispaksi 7. toukokuuta 1949. Piispaksi vihkiminen seurasi 14. elokuuta. Pääkonsekraattorina toimi Bernardo Botero Alvarez, jota avustivat Crisanto Luque Sánchez ja Julio Caicedo Téllez.
1. toukokuuta 1952 Botero Salazar sai nimityksen Zipaquirán hiippakunnan piispaksi ja 8. joulukuuta 1957 Medellínin arkkipiispaksi, jona hän toimi, kunnes jäi eläkkeelle 2. kesäkuuta 1979. Hän osallistui Vatikaanin toiseen kirkolliskokoukseen.
Työpöytä

Kijoituspöytä
Työpöytä on eräs pöydän tyyppi joita voi olla:
Kirjoituspöytä, käsin kirjoittamista, tietokoneella työskentelyä ja muuta toimistotyötä varten. Kirjoituspöydissä on yleensä laatikoita, joissa voi säilyttää toimistotarvikkeita ja papereita sekä pieniä esineitä.
kirjoituslipasto, jonka kansi avautuu tilapäiseksi pöytätasoksi
kaltevatasoinen piirustuspöytä tekniseen ja muuhun ammattipiirtämiseen
pulpetti, suora- tai kaltevatasoinen koululaisen työpöytä, johon aiemmin liittyi kiinteä istuin ja säilytyslokero pöytäkannen alla
lääkärin tutkimuspöytä, pehmustettu, säädettävä kaluste, jossa potilas istuu tai makaa
työstöpenkki, tukeva, seisomakorkuinen pöytä puun- tai metallintyöstöön ja työstökoneiden kiinnittämiseen
kokoonpanopöytä, joka muuntuu erilaisten teollisuustuotteiden kokoonpanoon ja tarjoaa helppopääsyistä säilytystilaa kokoonpanossa tarvittaville osille ja työkaluille
The Bleeding

| The Bleeding Cannibal Corpse |
| --- | --- | --- |

Studioalbumin tiedot
 Äänitetty : 12. marraskuuta – 3. joulukuuta, 1993 Morrisound Recordingissa, Tampassa, Floridassa
 Julkaistu: 12. huhtikuuta, 1994
 Tyylilaji: Death metal
 Kesto: 36.54
 Levy-yhtiö: Metal Blade Records
Muut kannet

Cannibal Corpsen muut julkaisut
| Hammer Smashed Face 1993 | The Bleeding 1994 | Vile 1996 |
The Bleeding on yhtyeen Cannibal Corpse neljäs studioalbumi. Se on yhtyeen viimeinen, jolla on mukana alkuperäinen laulaja Chris Barnes ja se on ensimmäinen jolla on mukana kitaristi Rob Barrett, joka oli mukana ennen yhtyeessä Malevolent Creation. Metal Blade Records julkaisi albumin vuonna 1994. Remasteroitu versio albumista sisältää uuden kansikuvan, bonusraidan ("The Exorcist", cover Possessedin kappaleesta) ja musiikkivideon kappaleeseen "Staring Through the Eyes of the Dead".
Kappaleet

Staring Through the Eyes of the Dead – 3.30
Fucked with a Knife – 2.15
Stripped, Raped and Strangled – 3.27
Pulverized – 3.03
Return to Flesh – 4.21
The Pick-Axe Murders – 3.03
She was Asking for It – 4.33
The Bleeding – 4.20
Force Fed Broken Glass – 5.02
An Experiment in Homicide – 2.36
The Exorcist (Possessed -cover)
Kokoonpano

Chris Barnes - laulu
Jack Owen - kitara
Rob Barrett - kitara
Alex Webster - basso
Paul Mazurkiewicz - rummut
Aiheesta muualla

The Bleeding Discogsissa. (englanniksi)
Albumi The Bleeding Encyclopaedia Metallum -sivustolla (englanniksi)
The Gang’s All Here (Dropkick Murphysin albumi)

| The Gang’s All Here Dropkick Murphys |
| --- | --- | --- |

Studioalbumin tiedot
 Julkaistu: 9. maaliskuuta 1999
 Tuottaja(t): Lars Frederiksen
 Tyylilaji: Oi!, hardcore punk, kelttipunk
 Kesto: 42.51
 Levy-yhtiö: Hellcat Records
Dropkick Murphysin muut julkaisut
| Do or Die 1998 | The Gang’s All Here 1999 | Sing Loud, Sing Proud! 2001 |
The Gang’s All Here on irlantilais-amerikkalaisen punkyhtye Dropkick Murphysin toinen studioalbumi, ja se julkaistiin vuonna 1999. Albumi on yhtyeen ensimmäinen, jolla laulajana toimii Al Barr.
Kappaleet

Kaikki kappaleet kirjoittanut Ken Casey ja Matt Kelly, ellei toisin mainita.
Roll Call – 0.32
Blood and Whiskey – 1.47
Pipebomb Lansdowne – 1.50
Perfect Stranger – 1.58
10 Years of Service – 2.45
Upstarts and Broken Hearts – 2.56
Devil’s Brigade – 1.27
Curse of Fallen Soul – 3.00
Homeward Bound – 2.00
Going Strong – 3.06
The Fighting 69th – 3.13
Boston Asphalt – 1.39
Wheel of Misfortune – 3.50
The Only Road – 2.11
Amazing Grace – 2.38 (säv. John Newton)
The Gang’s All Here – 7.59
Kokoonpano

Al Barr – laulu
Ken Casey – bassokitara, laulu
Rick Barton – kitara, laulu
Matt Kelly – rummut
Joe Delaney – säkkipilli
Arviot

Allmusic:
Punknews.org:
Tiejärvi (Pihtipudas)

| Tiejärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Pihtipudas
Koordinaatit:  63°33′06″N, 25°23′32″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Alvajärven valuma-alue (14.48)
Laskuoja:  oja Niittyjärveen 
Järvinumero:  14.489.1.005
Mittaustietoja
Pinnankorkeus:  118,5 m  
Pituus:  200 m  
Leveys:  90 m  
Rantaviiva:  0,458 km  
Pinta-ala:  1,055 ha  
Saaria:  ei saaria 
 fiTiejärvi 
Tiejärvi  on Keski-Suomessa Pihtiputaalla  Kojolan lähellä sijaitseva järvi.
Maantietoa

Järvi on 200 metriä pitkä, 90 metriä leveä, ja sen pinta-ala on 1,1 hehtaaria. Järvellä ei ole kartan mukaan saaria.  Sen rantaviivan pituus on 450 metriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Alvajärven valuma-alueella (14.48), jonka Pajujoen valuma-alueeseen (14.489) se kuuluu. Järven vedenpinnan korkeus on 118,5 metriä mpy.
Tutteli Hammermann

Tutteli Victoria Hammermann (ent. Marja Tutteli Tiivola, ent. Mensonen ent. Helminen) on Yleisradion entinen televisiokuuluttaja vuosilta 1974–1995. Sen jälkeen hän valmistui kiinalaisen lääketieteen terapeutiksi, jona hän toimi vuoden 2020 koronakevääseen saakka, jolloin jäi eläkkeelle. Hammermann kouluttautui alun perin sihteeriksi.
Hammermann erotettiin Yleisradiosta pitämänsä kiistanalaisen kuulutuksen jälkeen. Erottamiseen johtanut kohu nousi 30. joulukuuta 1994, kun televisiossa esitettiin Ilmestyskirja. Nyt. -elokuva. Ennen elokuvan alkua Hammermann kertoi pitkässä kuulutuksessaan Vietnamin sodasta keräämiään tietoja. Kuulutuksessa hän toi ilmi omia mielipiteitään sodan syistä ja kertoi demokratian voittaneen. Tarkoituksena oli valistaa katsojia 25 vuotta aiemmin päättyneestä sodasta. Hammermann oli herättänyt keskustelua jo vuonna 1993 arvosteltuaan kuulutuksessaan Greenpeacesta kertovaa dokumenttielokuvaa varoittamalla katsojia sen yksipuolisuudesta.
Tutteli Hammermann on venäjänjuutalaista sukua isänsä puolelta.
Trehalaasi

Malli trehalaasin rakenteesta
Trehalaasi on entsyymi, joka käynnistää trehaloosin pilkkoutumisen suolistossa glukoosiksi. Trehalaasia on useimmilla eläimillä ja ihmisillä. Trehalaasin puute aiheuttaa trehaloosi-intoleranssin. Trehalaasin entsyyminumero on EC 3.2.1.28 ja CAS-numero 9025-52-9.
Aiheesta muualla

Työterveyskirjasto: Trehalaasi (Arkistoitu – Internet Archive)
KEGG: Trehalase (EC 3.2.1.28)
Brenda: EC 3.2.1.28 - alpha,alpha-trehalase
Tregubovo

| Tregubovo Трегубово |
| --- | --- |
 Araktšejevin krenatöörirykmentin rakennusten raunioita Selištšissä.
 Tregubovo
 Koordinaatit: 58°59′10″N, 31°32′47″E 
Valtio:  Venäjä
Alue:  Novgorodin alue
Piiri:  Tšudovon piiri
Hallinto:  
 – Asutustyyppi:  kylä
 – Hallinnon tyyppi:  maalaiskunta
Pinta-ala:  
 – Kokonaispinta-ala:  696 km²
Väkiluku (2009):  1 600
 
 Kunnan kotisivu 
Infobox OKVirheellinen NIMI-arvo: 
Tregubovo (ven. Трегу́бово) on maalaiskunta ja sen keskuskylä Novgorodin alueen Tšudovon piirissä Venäjällä. Se sijaitsee Moskovan ja Pietarin välisen M10-valtatien varrella 18 kilometriä Tšudovosta lounaaseen. Kylässä on vajaat 700 ja kunnassa 1 600 asukasta (vuonna 2009).
Tregubovon kunnan pinta-ala on 696 neliökilometriä. Sen rajoittuu pohjoisessa ja koillisessa Tšudovon piirin Uspenskojen ja Gruzinon kuntiin, kaakossa Malaja Višeran piiriin, etelässä ja lounaassa Novgorodin piiriin sekä luoteessa Leningradin alueeseen. Pinta-alasta 64,0 % on metsää, 22,5 % maatalousmaata ja 10,4 % vesistöjä. Alueen läpi virtaa Olhavanjoki.
Keskuskylän lisäksi kuntaan kuuluvat Arefinon, Bolšoje Opotšivalovon, Buregin, Dubovitsyn, Glušitsan, Kamennaja Melnitsan, Kiprovon, Kolomnon, Krasnyi Posjolokin, Kuzinon, Maslenon, Mostkin, Radištševon, Selištšin, Spasskaja Polistin, Vergežan, Vjažištšin ja Vysokojen kylät sekä Spasskaja Polistin asemanseutu.
M10-valtatieltä haarautuu Spasskaja Polistissa Malaja Višeran ja Ljubytinon kautta Borovitšiin johtava maantie. Kunnan läpi kulkee myös Tšudovon ja Novgorodin välinen rautatie (Tregubovon ja Spasskaja Polistin asemat). Valtaosa työvoimasta työskentelee Tšudovossa, Novgorodissa ja Malaja Višerassa. Kunnassa toimii kaksi maatalousyritystä, kolme sahaa, puunhankintayritys ja muovitehdas.
Tregubovossa on lastentarha, keskikoulu, kulttuuritalo, kirjasto ja ensiapuasema. Nähtävyyksiin kuuluvat muinaiset asuin- ja hautapaikat, Zvankan kartanoalue, kreivi Araktšejevin krenatöörirykmentin rakennusryhmä Selištšissä sekä toisen maailmansodan muistomerkit. Sodan aikana tuhoutuneessa Zvankan kartanossa on asunut runoilija Gavrila Deržavin.
Aiheesta muualla

Tregubovon kunnan sivusto (venäjäksi)